Amputechture
Amputechture – trečiasis studijinis amerikiečių progresyviojo roko grupės „The Mars Volta“ albumas, išleistas 2006 m. rugsėjo 12 d. Albumą prodiusavo grupės gitaristas ir dainų autorius Omar Rodríguez-López, taip pat, tai – paskutinis grupės įrašas, kuriame groja būgnininkas Jon Theodore bei pirmasis, kuriame groja gitaristas ir garso manipuliatorius Paul Hinojos, prieš tai grojęs grupėse „At the Drive-In“ ir „Sparta“. Albumas sulaukė daugiausia teigiamų kritikų įvertinimų ir debiutavo devintojoje „Billboard 200“ reitingo vietoje ir šiuo metu vien JAV jo parduota virš 400 tūkstančių kopijų.